Diari Oficial de la Generalitat Valenciana


Sumari del DOGV 7624, del 28-09-2015 (2015/7778)

RESOLUCIÓ de 17 de setembre de 2015, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs durant el curs acadèmic 2013-2014 estudis d'educació universitària en les universitats públiques i en les universitats privades de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7624

Data del DOGV
:   28-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7778


Data del document
:   17-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 17 de setembre de 2015, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs durant el curs acadèmic 2013-2014 estudis d'educació universitària en les universitats públiques i en les universitats privades de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV). [2015/7778]  
L'Ordre 4/2015, de 9 de febrer, de la Conselleria d'Educació, Cultura i Esport, va convocar beques per a la promoció de l'excel·lència acadèmica dels alumnes que havien conclòs durant el curs acadèmic 2013-2014 estudis d'educació universitària en les universitats públiques i en les universitats privades de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).  
  
En data 2 de juliol de 2015, la comissió d'avaluació prevista en la base cinquena de la mencionada ordre de convocatòria va valorar els expedients amb les dades facilitades per les universitats, i va emetre un informe en què es va concretar el resultat de la valoració efectuada.  
La Subdirecció General d'Universitat, Estudis Superiors i Ciència, com a òrgan instructor del procediment i a la vista de l'informe de l'òrgan col·legiat, va elevar la proposta de resolució al director general d'Universitat, Estudis Superiors i Ciència per a la firma i la posterior publicació en la pàgina web de la Conselleria d'Educació, Cultura i Esport.  
Una vegada transcorregut el termini d'al·legacions i examinades aquestes, d'acord amb el que estableix la base sisena de l'ordre de convocatòria, i per delegació de l'Ordre 4/2015, de 9 de febrer, de la Conselleria d'Educació, Cultura i Esport, establida en la disposició final primera, resolc:  
  
Primer  
Concedir a les persones beneficiàries que figuren en l'annex I:  
a) L'exempció de la taxa de matrícula d'un màster oficial en el curs 2014-2015 o en el curs 2015-2016, amb càrrec a la línia de subvenció T1313000 del programa 422.60, Universitat i Estudis Superiors, del pressupost de despeses per a l'exercici 2015.  
Es podrà autoritzar, per motius justificats, el canvi de màster objecte de la beca sempre que la universitat on s'ha de cursar siga la que figura en l'annex I i el preu siga igual o inferior al que s'hi estableix.  
  
b) Certificat acreditatiu de la seua excel·lència acadèmica.  
  
Segon  
El gaudi de la beca és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacional, de la Unió Europea o d'organismes internacionals.  
  
Tercer  
Concedir a les persones que figuren en l'annex II el certificat acreditatiu de la seua excel·lència acadèmica.  
  
Quart  
La distribució de l'import total, per universitat, de l'exempció de la taxa de matrícula del màster oficial es detalla a continuació:  
Universitat de València: 120.449,70 -  
Universitat Politècnica de València: 68.229,00 -  
Universitat d'Alacant: 97.263,00 -  
Universitat Jaume I de Castelló: 64.574,00 -  
Universitat Miguel Hernández d'Elx: 119.844,90 -  
ISEACV: 7.386,60 -  
   
TOTAL 477.747,20 -  
  
El pagament es realitzarà a la universitat corresponent una vegada que haja certificat la formalització de la matrícula per les persones beneficiàries, tant en el curs 2014-2015 com en el curs 2015-2016, indicant expressament que els alumnes no han percebut cap altra ajuda pública o privada que tinga la mateixa finalitat.  
Aquest certificat haurà de ser enviat abans del 31 d'octubre de 2015 a la Direcció General d'Universitat, Investigació i Ciència per correu ordinari, i en suport informàtic a l'adreça de correu electrònic cboiiz@dct.rh.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se en el Diari Oficial de la Comunitat Valenciana.  
  
València, 17 de setembre de 2015.- La directora general d'Universitat, Investigació i Ciència, p. d. (Ordre 4/2015, de 9 de febrer, DOCV 7464, 12.02.2015): Josefina Bueno Alonso.